18. december 2020

Henkel s prvim električnim dostavnikom v Sloveniji dostavil donacijo 20 tisočih izdelkov

**Henkel Maribor za čistejši in prijaznejši jutri**

* **Z novim e-dostavnikom Henkel Maribor sledi svoji trajnostni strategiji in začenja pot čistejše dostavne logistike v mestnih središčih.**
* **Ob doseženem novem mejniku so v podjetju donirali več kot 20 tisoč svojih izdelkov.**

Pretekli mesec je podjetje Henkel Maribor svojo floto vozil obogatilo s prvim električnim dostavnim vozilom v Sloveniji MAN eTGE in s tem postavilo nov mejnik na področju dostavne logistike v urbanih središčih Slovenije. Uporaba električnih vozil predvsem v mestnih urbanih središčih, kjer se koncentracija prometa giblje v visokih številkah, je nujna rešitev za dvig kakovosti bivanja, zato so v podjetju Henkel Maribor ponosni, da so naredili prvi korak k uporabi čiste energije tudi v dostavni logistiki, ki predstavlja dober del prometa v mestih. Prvi električni dostavnik v Sloveniji bo podjetje uporabljalo predvsem za blagovno izmenjavo s partnerji v mestu Maribor in bližnji okolici, z njim pa bodo svoj ogljični odtis na letni ravni oklestili za med 1,5 in 2 toni.

V ta namen so se v podjetju nov dosežen mejnik odločili proslaviti s pomočjo posameznikom in družinam, ki so se v času spopadanja s pandemijo koronavirusa znašli v težkih osebnih stiskah. Tako so včeraj, v četrtek, 17. 12. 2020, Centru za socialno delo Maribor in dobrodelni organizaciji SILA v Ljubljani donirali več kot 20 tisoč izdelkov s svojega portfelja v upanju, da bodo ljudem vsaj malo olajšali breme težav njihovega vsakdana. Direktorica Centra za socialno delo Maribor Marjana Bravc je ob prevzemu doniranih izdelkov dejala: »Podjetju Henkel Maribor se iskreno zahvaljujemo za res radodarno donacijo, ki bo mnogim osebam polepšala prihajajoče praznične dni. Izdelke bomo z veliko hvaležnostjo uporabili v naših namestitvenih programih, kriznih centrih ter za družine in posameznike v stiski, ki jih srečujemo na CSD-ju«.

Izdelki za osebno nego bodo namenjeni materinskemu domu, varni hiši, kriznemu centru za žrtve nasilja, centru za otroke in mladostnike, zavetišču za brezdomce ter osebam in družinam v velikih materialnih stiskah. Donacije so se izjemno razveselile tudi članice dobrodelne organizacije SILA v Sloveniji, z doniranimi izdelki pa želijo roko pomoči ponuditi predvsem ženskam, ki so se znašle v težkih življenjskih razmerah.

**O Henklu**

Henkel deluje globalno z uravnoteženim in razpršenim portfoliem izdelkov. Podjetje s svojimi vodilnimi blagovnimi znamkami, inovacijami in tehnologijami s tremi poslovnimi enotami zavzema vodilne položaje v industriji in maloprodaji. Poslovna enota Adhesive Technologies (Lepila in Tehnologije) je vodilni ponudnik na trgu lepil – v vseh segmentih industrije po vsem svetu. S poslovnima enotama Beauty Care ter Laundry & Home Care (Pralna sredstva in čistila) zavzema vodilne položaje na številnih trgih in kategorijah po vsem svetu. Podjetje, ki je bilo ustanovljeno leta 1876, se ponaša z več kot 140 leti uspešnega delovanja in zaposluje več kot 52.000 ljudi po svetu – raznolik tim sodelavcev, ki jih prežemata strast in predanost, povezujejo pa jih močna korporativna kultura, skupni cilj za ustvarjanje trajne vrednosti in skupne vrednote. Kot priznano vodilno podjetje na področju trajnostnega razvoja zavzema Henkel najvišja mesta na številnih mednarodnih indeksih in lestvicah. Prednostne delnice družbe Henkel kotirajo na nemškem borznem indeksu DAX. Več informacij najdete na spletni strani [www.henkel.si](http://www.henkel.si).

**Kontakt** Julija Lojen Baltić, specialistka za komuniciranje

Telefon +386 41 479 464

E-mail Julija.lojen-baltic@henkel.com

[www.henkel.si/](http://www.henkel.si/)